CELEX: 22018D0384
Language: bg
Date: 2016-08-26 00:00:00
Title: Решение на Съвместния комитет на ЕИП № 163/2016 от 26 август 2016 година за изменение на приложение II (Технически правила, стандарти, изпитвания и сертифициране) към Споразумението за ЕИП [2018/384]

15.3.2018   
               
               
                  BG
               
               
                  Официален вестник на Европейския съюз
               
               
                  L 73/38
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 163/2016
      от 26 август 2016 година
      за изменение на приложение II (Технически правила, стандарти, изпитвания и сертифициране) към Споразумението за ЕИП [2018/384]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Директива 2014/90/ЕС на Европейския парламент и на Съвета от 23 юли 2014 г. относно морското оборудване и за отмяна на Директива 96/98/ЕО на Съвета (1) следва да бъде включена в Споразумението за ЕИП.
               
            
                  (2)
               
               
                  Директива 2014/90/ЕС отменя, считано от 18 септември 2016 г., Директива 96/98/ЕО (2), която е включена в Споразумението за ЕИП и съответно следва да бъде отменена по Споразумението за ЕИП, считано от 18 септември 2016 г.
               
            
                  (3)
               
               
                  Поради това приложение II към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      Глава XXХII от приложение II към Споразумението за ЕИП се изменя, както следва:
      
                  1.
               
               
                  След точка 1 (Директива 96/98/ЕО на Съвета) се вмъква следната точка:
                  
                              „2.
                           
                           
                              
                                 32014 L 0090: Директива 2014/90/ЕС на Европейския парламент и на Съвета от 23 юли 2014 г. относно морското оборудване и за отмяна на Директива 96/98/ЕО на Съвета (ОВ L 257, 28.8.2014 г., стр. 146).“
                           
                        
            
                  2.
               
               
                  Текстът на точка 1 (Директива 96/98/ЕО на Съвета) се заличава, считано от 18 септември 2016 г.
               
            Член 2
      Текстовете на Директива 2014/90/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 27 август 2016 г., при условие че са извършени всички нотификации, предвидени в член 103, параграф 1 от Споразумението за ЕИП (*1).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
      
         Съставено в Брюксел на 26 август 2016 година.
         
            
               За Съвместния комитет на ЕИП
            
            
               Председател
            
            Bergdís ELLERTSDÓTTIR
         
      
      
         (1)  ОВ L 257, 28.8.2014 г., стр. 146.
      
         (2)  ОВ L 46, 17.2.1997 г., стр. 25.
      
         (*1)  Без отбелязани конституционни изисквания.